cyanic-selkie/wikianc huggingface dataset:
พระราชพิธีสมโภชกรุงรัตนโกสินทร์ 100 ปี
การเตรียมงาน
ในครั้งนี้มีการเตรียมงานสมโภชกรุงอย่างยิ่งใหญ่ เพื่อเป็นการสนองพระมหากรุณาธิคุณของพระบาทสมเด็จพระเจ้าอยู่หัวรัชกาลที่ 1 ถึงรัชกาลที่ 4 แห่งบรมราชจักรีวงศ์ ดังนั้น จึงทรงพระกรุณาโปรดเกล้าฯ ให้มีการเตรียมงานต่าง ๆ เช่น การหล่อพระบรมรูปรัชกาลที่ 1–4 การบูรณปฏิสังขรณ์วัดพระศรีรัตนศาสดาราม โดยมีคำจารึกในฐานพระบรมราชานุสาวรีย์ประจำรัชกาลว่า เมื่อครั้นวันที่ 23 ธันวาคม พ.ศ. 2422 ทรงนมัสการพระพุทธมหามณีรัตนปฏิมากร ทรงกำหนดอธิษฐานในพระราชหฤทัยว่า หากจะเสด็จดำรงในสิริราชสมบัติยืนยาวสืบไป ก็ขอให้ปฏิสังขรณ์วัดพระศรีรัตนศาสดารามมแล้วเสร็จทันกำหนดสมโภชพระนครรอบร้อยปี จึงทรงพระกรุณาโปรดเกล้าฯ ให้พระบรมวงศานุวงศ์ที่เป็นนายงานทำการปฏิสังขรณ์พระอาราม อีกทั้งยังมีการจัดตั้งศาลหลวง
การเตรียมงานการแสดงสินค้าแห่งชาติ (National Exhibition) หรือที่เรียกว่า "แนชันนาลเอกษฮีบิชัน" เพื่อรวบรวมบรรดาผลผลิตในกรุงสยามทั้งมวลมาจัดแสดงเพื่อส่งเสริมให้ชาวต่างชาติได้รู้จักสินค้าไทยมากยิ่งขึ้น งานนี้ยังได้รับการสนับสนุนจากสถานทูตต่าง ๆ โดยเฉพาะความร่วมมือจากชาวยุโรปที่รับราชการอยู่กับราชสํานักสยามหลายสิบคน เช่น ชาวอิตาเลียน อังกฤษ และเยอรมัน
รวมถึงการจัดสร้างเครื่องราชอิสริยาภรณ์ "มหาจักรีบรมราชวงศ์” เหรียญ "ดุษฎีมาลา” และ "สตพรรษมาลา” สำหรับพระราชทานเป็นที่ระลึกในงานสมโภชกรุงรัตนโกสินทร์ 100 ปี
งานพระราชพิธี
พระบาทสมเด็จพระจุลจอมเกล้าเจ้าอยู่หัวมีพระราชประสงค์ในการจัดงานพระราชพิธีสมโภชกรุงรัตนโกสินทร์ 100 ปี หรือเรียกกันว่า "สมโภชพระนคร” ขึ้น ณ วันอังคาร ขึ้น 4 ค่ำ เดือน 6 ปีมะเมีย จัตวาศก ศักราช 1244 ซึ่งตรงกับวันที่ 21 เมษายน พ.ศ. 2425 โดยนับจากวันฝังเสาหลักเมืองเมื่อวันที่ 21 เมษายน พ.ศ. 2325 เป็นต้นมา
งานฉลองสมโภชกรุงรัตนโกสินทร์ขึ้นในวันจันทร์ เดือน 5 แรม 14 ค่ำ ปีมะแม จัตวาศก ศักราช 1244 ซึ่งตรงกับวันที่ 21 เมษายน พ.ศ. 2425 ตอนเช้าได้อัญเชิญพระบรมรูปของพระบาทสมเด็จพระพุทธยอดฟ้าจุฬาโลกมหาราชขึ้นประดิษฐานบนพระที่นั่งศิวาลัยมหาปราสาท แล้วเลี้ยงพระสงฆ์ทั้งในพระบรมมหาราชวังและรอบกำแพงพระบรมมหาราชวัง จำนวน 1,624 รูป จากนั้นพระบาทสมเด็จพระจุลจอมเกล้าเจ้าอยู่หัว เสด็จโดยกระบวนพยุหยาตราสถลมารค ประทับพลับพลาจัตุรมุข ณ ท้องสนามหลวง ทรงก่อพระฤกษ์ศาลหลวง และในตอนบ่ายเสด็จพระราชดำเนินออกทรงโปรยทานและทอดพระเนตรจุดดอกไม้เพลิง ณ พระที่นั่งสุทไธสวรรย์
มีการจัดมหรสพฉลองอย่างเอิกเกริมมโหฬารทั้งในกรุงเทพมหานคร และหัวเมืองทั่วพระราชอาณาจักร 7 วัน 7 คืน มีทั้งโขน ละครใน ละครชาตรี หุ่นกระบอก และการละเล่นต่าง ๆ ทั้วบริเวณท้องสนามหลวง และให้มีการละเล่นรอบกำแพงพระนครตามระยะป้อมรวม 18 ตำบล ตามท้องน้ำ 5 ตำบล ที่ป้อมต่างๆ และตามบริเวณกำแพงเมืองมีละคร งิ้ว และการแสดงอื่น ๆ โดยจัดระหว่างวันที่ 18-21 เมษายน พ.ศ. 2425 รวม 4 วัน 4 คืน และมีการแสดงพิพิธภัณฑ์วัตถุ สิ่งของที่ประดิษฐ์ภายในประเทศให้ประชาชนได้ชมที่ท้องสนามหลวง โดยจัดระหว่างวันที่ 26 เมษายน – 1 มิถุนายน พ.ศ. 2425 รวม 52 วัน
วิลเลียม ชาฟเฟอเรอร์
วิลเลียม ชาฟเฟอเรอร์ (William Schafferer) เกิดวันที่ 25 กันยายน ค.ศ. 1983 เป็นนักมวยไทยชาวสวีเดน ช่วงน้ำหนัก 71-75 กิโลกรัม เคยแข่งขันมาแล้ว 29 แมตช์ และเป็นแชมป์สวีเดนของกีฬามวยไทยในค.ศ. 2006 และ 2007 รวมทั้งเคยเป็นตัวแทนประเทศสวีเดน ของทีมชิงแชมป์โลกในประเทศไทย ช่วง ค.ศ. 2006
ในสายอาชีพ
วิลเลียม ชาฟเฟอเรอร์ เป็นหนึ่งในผู้ที่มีเทคนิคทางการต่อสู้มากที่สุด เขาเป็นที่รู้จักกันในด้านการใช้เข่า เคยได้ตำแหน่งรองชนะเลิศใน ค.ศ. 2004 นอกจากนี้ เขาเคยชนะน็อคนักมวยชาวไทยชื่อจิต ถนอมรัตน์ ในรายการชูโตมวยไทย ที่จัดในเดือนกันยายน ค.ศ. 2005 มาแล้วครั้งหนึ่ง รวมถึงชนะการแข่งขันในค.ศ. 2006 และ 2007 วิลเลียมเป็นหนึ่งในทีมชาติสวีเดนซึ่งมีที่ตั้งอยู่ในโบโรส์ ซึ่งเขาร่วมแข่งในสังกัดไฟท์ยิมโบโรส์
จักรพรรดิมานูเอลที่ 2 พาลาโอโลกอส
จักรพรรดิมานูเอลที่ 2 พาลาโอโลกอส (Manuel II Palaiologos; Μανουήλ Β΄ Παλαιολόγος) (27 มิถุนายน ค.ศ. 1350 – 21 กรกฎาคม ค.ศ. 1425) มานูเอลที่ 2 พาลาโอโลกอสทรงเป็นจักรพรรดิแห่งจักรวรรดิไบแซนไทน์ ของราชวงศ์พาลาโอโลกอส ผู้ทรงครองราชย์ระหว่างปี ค.ศ. 1391 จนเสด็จสวรรคตเมื่อวันที่ 21 กรกฎาคม ค.ศ. 1425 โดยมีพระราชโอรสจักรพรรดิจอห์นที่ 8 พาลาโอโลกอสเป็นผู้ครองราชย์ต่อมา มานูเอลเสด็จพระราชสมภพเมื่อวันที่ 27 มิถุนายน ค.ศ. 1350 เป็นพระราชโอรสองค์ที่สองในจักรพรรดิจอห์นที่ 5 พาลาโอโลกอสและเฮเลนา คันตาคูเซนอส
ข้อมูลเพิ่มเติม
1350 1425
โรเบิร์ต โอเวน
โรเบิร์ต โอเวน (อังกฤษ: Robert Owen) เป็นชาวเวลส์ เกิดเมื่อ 14 พฤษภาคม พ.ศ. 2314 และถึงแก่กรรมเมื่อ 17 พฤศจิกายน พ.ศ. 2401 รวมอายุ 87 ปี เป็นนักเศรษฐศาสตร์และนักปฏิรูปทางสังคมชาวอังกฤษ เป็นที่รู้จักในฐานะ บิดาแห่งการสหกรณ์โลก โอเวนเสนอให้มีการจัดตั้งชมรมสหกรณ์ขึ้น โดยให้ทรัพย์สินต่างๆ ของชมรม เป็นของส่วนรวม เพื่อไม่ให้มีสภาพของนายทุนในสหกรณ์ แต่จัดตั้งไม่สำเร็จและไม่ได้รับการยอมรับ โอเวนจึงทดลองตั้งชมรมสหกรณ์ชื่อ นิวฮาร์โมนี (New Harmony) ขึ้นที่เมืองนิวฮาร์โมนี รัฐอินดีแอนา ประเทศสหรัฐอเมริกา ในปี พ.ศ. 2368 และล้มเลิกไปในเวลาต่อมา เพราะไม่มีการคัดเลือกสมาชิก และไม่มีกิจกรรมที่คุ้มกับค่าใช้จ่าย นอกจากนี้ในขณะนั้นยังมีปัญหาเกี่ยวกับการปกครองและศาสนา
โคเบิร์ด โอเวนนั้นได้สมัครเข้าทำงานจนได้ไต่เต้าเป็นผู้นบริหาร
ซาวอย
ที่มา
ซาวอยก่อตั้งขึ้นโดยพระเจ้ารูดอล์ฟที่ 3 แห่งเบอร์กันดีอย่างเป็นทางการในปี ค.ศ. 1003 ที่ทำให้ราชวงศ์ซาวอยกลายเป็นราชวงศ์ที่ยังคงดำรงอยู่ที่เก่าแก่ที่สุดในยุโรป ราชวงศ์ซาวอยปกครองอาณาจักรเคานต์แห่งซาวอย จนกระทั่งถึงปี ค.ศ. 1416 และต่อมาปกครองอาณาจักรดยุคแห่งซาวอย จนระหว่างปี ค.ศ. 1416 จนกระทั่งถึงปี ค.ศ. 1714 อาณาจักรเคานต์แห่งซาวอยผนวกตูรินและดินแดนต่าง ๆ ในพีดมอนต์ ซึ่งเป็นบริเวณทางตะวันตกเฉียงเหนือของอิตาลีที่มีพรมแดนติดกับซาวอย เมืองหลวงของอาณาจักรดยุคคือช็องเบรี มาจนกระทั่งถึงปี ค.ศ. 1563 เมื่อย้ายไปยังตูริน ในคริสต์ศตวรรษที่ 18 อาณาจักรดยุคแห่งซาวอยก็มีความสัมพันธ์กับราชอาณาจักรซาร์ดิเนีย เมื่อประมุขของราชวงศ์ซาวอยเป็นที่รู้จักกันในฐานะกษัตริย์แห่งซาร์ดิเนีย ขณะที่ตูรินยังคงเป็นเมืองหลวง ดินแดนเดิมของซาวอยถูกผนวกเข้าเป็นส่วนหนึ่งของฝรั่งเศสในปี ค.ศ. 1860 ตามข้อตกลงของจักรพรรดินโปเลียนที่ 3 อันเป็นที่มาของการรวมตัวของอิตาลี (Italian unification) แต่ราชวงศ์ซาวอยก็ยังคงเป็นเจ้าของดินแดนในอิตาลีและประมุขกลายมามีฐานะเป็นพระมหากษัตริย์แห่งอิตาลี
ในฝรั่งเศสปัจจุบันซาวอยเป็นส่วนหนึ่งของแคว้นโรนาลป์ หลังจากการถูกผนวกเข้าเป็นส่วนหนึ่งของฝรั่งเศสในปี ค.ศ. 1860 ดินแดนของซาวอยก็แบ่งเป็นสองจังหวัด คือ จังหวัดซาวัวและจังหวัดโอต-ซาวัว
คณะรัฐมนตรีไทย คณะที่ 32
คณะรัฐมนตรี คณะที่ 32 ของไทย (18 ธันวาคม พ.ศ. 2515 - 14 ตุลาคม พ.ศ. 2516)
จอมพลถนอม กิตติขจร เป็น นายกรัฐมนตรี ประกาศพระบรมราชโองการ เมื่อวันที่ 18 ธันวาคม พ.ศ. 2515 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ พลตรี ศ.สิริโยธิน ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ
การสิ้นสุดของคณะรัฐมนตรี คณะที่ 32 ของไทย
คณะรัฐมนตรีคณะนี้สิ้นสุดลงเนื่องจาก จอมพลถนอม กิตติขจร ได้กราบถวายบังคมลาออกจากตำแหน่ง เมื่อวันที่ 14 ตุลาคม พ.ศ. 2516 ภายหลังเหตุการณ์ 14 ตุลา
เทศกาลไหว้บ๊ะจ่าง
เทศกาลไหว้บ๊ะจ่าง, เทศกาลตวนอู่ หรือ เทศกาลต่วนหงอ ตรงกับวันที่ 5 เดือน 5 ตามปฏิทินทางจันทรคติ หรือ "โหงวเหว่ยโจ่ว" เป็นการระลึกถึงวันที่ คุดก้วน หรือ ชฺวี ยฺเหวียน ( (340-278 ปีก่อนคริสต์ศักราช) กวีผู้รักชาติแห่งรัฐฉู่ กระโดดน้ำเสียชีวิต
พ.ศ. 1052
พุทธศักราช 1052 ใกล้เคียงกับ
เทศกาลไหว้บ๊ะจ่าง
นอกจากนี้ ในประเทศจีน บริเวณแม่น้ำฉางเจียง (แยงซีเกียง), ฮ่องกง, ไต้หวัน, มาเก๊า ยังมีการละเล่น แข่งเรือมังกร (Dragon Boat Festival 龙舟赛)  จัดอย่างยิ่งใหญ่ในวันนี้ด้วย ทางรัฐบาลจีนยังกำหนดให้วันขึ้น 5 ค่ำ เดือน 5 นี้เป็น วันกวีจีน (The Chinese Poet's Day) อีกด้วย เนื่องจากชฺวียฺเหวียน นับเป็นอีกผู้หนึ่งที่เป็นกวีคนสำคัญของจีน
ประวัติ
ในสมัยเลียดก๊ก มีบุคคลหนึ่งนามว่า ชฺวียฺเหวียน เป็นผู้ที่มีความรอบรู้ และความสามารถรอบด้าน เป็นนักปราชญ์ราชกวีคนหนึ่ง รวมทั้งรู้จักหลักการบริหารปกครองเป็นอย่างดี ชฺวียฺเหวียนเป็นเชื้อสายของกษัตริย์ผู้ครองแคว้นฉู่ ชฺวียฺเหวียนได้รับราชการเป็นขุนนางในสมัยพระเจ้าฉู่หวายอ๋อ เป็นที่ปรึกษา และดูแลเหล่าเชื้อพระวงศ์ ชฺวียฺเหวียนเป็นขุนนางที่ซื่อสัตย์ และเปี่ยมด้วยความรู้ความสามารถอันสูงยิ่ง เป็นที่โปรดปรานของพระเจ้าฉู่หวายอ๋องเป็นอันมาก
เมื่อมีคนรัก แน่นอนย่อมต้องมีคนชังเป็นเรื่องธรรมดา เหล่าขุนนางกังฉินทั้งหลายต่างก็ไม่พอใจชฺวียฺเหวียน ด้วยความที่ชฺวียฺเหวียนนั้นเป็นคนที่ซื่อตรง ทำงานอย่างตรงไปตรงมา จึงมีหลายครั้งที่การทำงานของชฺวียฺเหวียนเป็นไปเพื่อการขัดขวางการโกงกินบ้านเมืองของขุนนางกังฉินเหล่านั้น พวกเขาจึงรวมหัวกันพยายามใส่ร้ายชฺวียฺเหวียนต่างๆ นาๆ จนพระเจ้าฉู่หวายอ๋องเองก็ชักเริ่มที่จะเชื่ออยู่บ้าง ชฺวียฺเหวียนรู้สึกทุกข์ใจมาก จึงได้แต่งกลอนขึ้นเพื่อคลายความทุกข์ใจ กลอนบทนั้นมีชื่อว่า "หลีเซา" หมายถึงความเศร้าโศก หลังจากที่พระเจ้าฉู่หวายอ๋องได้สินใจไปก็ไก้มีการเเต่งตั้งกษัตริย์องค์ใหม่ขึ้นครองราชย์ พระองค์ได้ทรงหลงเชื่อคำยุยงของเหล่าขุนนางกังฉินพวกนั้น ในที่สุดจึงได้มีพระบรมราชโองการให้เนรเทศชฺวียฺเหวียนออกจากแคว้นฉู่ไป
ชฺวียฺเหวียนเศร้าโศกเสียใจมาก หลังจากเดินทางรอนแรมมาถึงแม่น้ำเปาะล่อกัง (บางตำราว่าเป็นแม่น้ำแยงซีเกียง) ชฺวียฺเหวียนจึงได้ตัดสินใจกระโดดน้ำตายในวันขึ้น 5 ค่ำ เดือน 5 นั้นเอง
พวกชาวบ้านที่รู้เรื่องการตายของชฺวียฺเหวียน พวกเขาต่างก็รัก และอาลัยในตัวของชฺวียฺเหวียน จึงได้ออกเรือเพื่อตามหาศพของชฺวียฺเหวียน ในขณะที่ค้นหาศพ พวกเขาก็เตรียมข้าวปลาอาหารไปโปรยลงแม่น้ำด้วย เพื่อล่อให้สัตว์น้ำมากิน จะได้ไม่ไปกัดกินซากศพของชฺวียฺเหวียน หลังจากนั้นทุกปีเมื่อถึงวันครบรอบวันตายของชฺวียฺเหวียน ชาวบ้านจะนำเอาอาหารไปโปรยลงแม่น้ำหลังจากนั้นก็มีชาวบ้านผู้หนึ่งฝันเห็นชฺวียฺเหวียนที่มาในชุดอันสวยงามกล่าวขอบคุณเหล่าชาวบ้าน แต่เขาบอกว่าอาหารโดนสัตว์น้ำกินไปเสียเกือบหมด เเละเขาได้บอกไว้ว่าให้ใช้ใบใผ่ห่อบ๊ะจ่างไว้
หลังจากนั้นในปีต่อมา ชาวบ้านต่างก็ทำตามที่ชฺวียฺเหวียนแนะนำ คือนำอาหารห่อด้วยใบไผ่ไปโยนลงน้ำเพื่อเซ่นให้แก่ชฺวียฺเหวียน หลังจากวันนั้นชฺวียฺเหวียนก็ได้มาเข้าฝันชาวบ้านอีกว่าคราวนี้ได้กินมากหน่อย แต่ก็ยังคงโดนสัตว์น้ำแย่งไปกินได้ ชาวบ้านต้องการให้ชฺวียฺเหวียนได้กินอาหารที่พวกเขาเซ่นให้อย่างอิ่มหนำสำราญจึงได้ถามชฺวียฺเหวียนว่าควรทำเช่นไรดี ชฺวียฺเหวียนจึงแนะนำอีกว่าเวลาที่จะนำอาหารไปโยนลงแม่น้ำให้ตกแต่งเรือเป็นรูปมังกรไป เมื่อสัตว์น้ำทั้งหลายได้เห็นก็จะนึกว่าเป็นเครื่องเซ่นของพญามังกร จะได้ไม่กล้าเข้ามากิน
ความเชื่อ
นอกจากการไหว้บ๊ะจ่างแล้ว ปัจจุบันในฮ่องกง และเกาลูนก็ยังคงมีผู้จัดประเพณีแข่งเรือมังกรอยู่ รวมทั้งในเทศกาลตวงโหงวนี้ คนจีนโบราณยังเชื่อว่าการทำความสะอาดบ้านให้ดูมีความสดชื่นภูตผีปิศาจจะได้ไม่กล้าเข้ามากล้ำกราย ในวันนี้สัตว์มีพิษทั้ง 4 ชนิด อันได้แก่ แมงป่องแมงมุมตะขาบและงูจะพากันหลบซ่อนตัว จึงเป็นโอกาสที่เจ้าบ้านจะต้องอบบ้านด้วยการจุดกำมะถัน เพื่อไม่ให้สัตว์มีพิษเหล่านี้กลับเข้ามาอาศัยได้อีก นอกจากนี้ยังมีการดื่มเหล้ายาที่ผสมด้วยผงกำมะถันด้วย โดยเชื่อกันว่าจะสามารถป้องกันโรคภัยไข้เจ็บได้เป็นอย่างดี
เต่าราเดียตา
มีกระดองที่มีสีสวยโดยเฉพาะในวัยเล็ก คล้ายกับเต่าในสกุล Geochelone ที่เคยถูกจัดให้อยู่ร่วมสกุลเดียวกันมาก่อน แต่ทว่ามีลวดลายที่ละเอียดกว่ามากเหมือนกับลายของ "ดาว" โดยเฉพาะในตัวที่มีสีเหลืองมาก จะเรียกว่า "ไฮเยลโล่"
จัดเป็นเต่าขนาดกลาง เมื่อโตเต็มที่จะมีขนาดประมาณหนึ่งฟุตครึ่ง น้ำหนักประมาณ 35 ปอนด์ มีถิ่นกำเนิดอยู่ที่ประเทศมาดากัสการ์บริเวณตอนใต้ และถูกนำเข้าไปในเรอูว์นียง และมอริเชียส ในสภาพที่เป็นทะเลทราย แต่ก็เป็นเต่าที่ชอบความเย็นและความชื้นพอสมควร เนื่องจากสภาพที่อยู่อาศัยมีสภาพฝนตกชุกอยู่ด้วย
กินผักและผลไม้หลากชนิดเป็นอาหาร ตัวเมียมีขนาดใหญ่กว่าตัวผู้ วางไข่ในหลุมที่ตัวเมียเป็นฝ่ายขุดประมาณ 7-9 ฟอง แล้วเว้นช่วงไป จากนั้นก็จะขุดหลุมใหม่เพื่อวางไข่ ทำอย่างนี้ไปเรื่อย ๆ จนกว่าไข่จะหมด ใช้เวลาฟักประมาณ 200 วัน ซึ่งไข่จะฟักเป็นตัวเร็วหรือช้าขึ้นอยู่กับอุณหภูมิ
เต่าราเดียตา เป็นเต่าบกที่ได้รับความนิยมอย่างสูงในแง่ของการนิยมเป็นสัตว์เลี้ยง มีราคาซื้อขายที่แพงมาก มีการอนุรักษ์มีสถานะติดอยู่ในบัญชีหมายเลข 1 (Appendix I) ของไซเตส ในธรรมชาติจะอาศัยอยู่ในพุ่มไม้หนามทางทิศตะวันตกเฉียงใต้ของมาดากัสการ์ แม้จะมีปริมาณในธรรมชาติมากถึง 63,000,000 ตัว แต่ทว่าก็มีปริมาณลดลงเรื่อย ๆ ถึงร้อยละ 47 จากเมื่อ 11 ปีก่อน คาดว่าหากเป็นเช่นนี้ต่อไปภายใน 20 ปี ข้างหน้า เต่าราเดียตาจะสูญพันธุ์ในที่สุด ซึ่งปัจจุบันในประเทศไทยยังไม่มีรายงานการเพาะขยายพันธุ์ในที่เลี้ยงได้สำเร็จ จึงมีการลักลอบเข้ามาจากมาดากัสดาร์ ซึ่งถือเป็นการกระทำที่ผิดกฎหมาย
HRS
Hrs หรือ HRS อาจหมายถึง
สัมพันธ์ พันธุ์มณี
ประวัติ
นางสัมพันธ์ พันธ์มณี เป็นบุตรีของ นาย สวัสดิ์ พันธ์มณี ( ผู้ได้รับฉายาว่า สวัสดิ์พระขรรค์ ) และนางเพี้ยน เนตรพันธ์ ซึ่งมีบุตรธิดารวมกันทั้งหมด 6 คน คือ
นางสัมพันธ์ พันธ์มณี และพี่สาว น.ส.สุภาพ พันธ์มณี ในวัยเด็กได้ไปอยู่กับคุณลุงและคุณป้า คือ นายเชื้อและนางอำไพ เนตรพันธุ์ และได้เข้าเรียนในโรงเรียนนาฏดุริยางค์ โดยใช้นามสกุลว่า สุวรรณมณี ด้วยความเข้าใจคลาดเคลื่อนของคุณป้า และด้วยความน่ารักน่าเอ็นดูของสองศรีพี่น้อง หลวงวิจิตรวาทการ อธิบดีกรมศิลปากร และคุณหญิงประภาพรรณ วิจิตรวาทการ อาจารย์ใหญ่ โรงเรียนนาฏดุริยางค์ในสมัยนั้น จึงได้รับเป็นบุตรบุญธรรม
นาง สัมพันธ์ พันธ์มณี ได้สมรส กับนาย เลียนฮัว แซ่เอ็บ เมื่อวันที่ 30 มกราคม พ.ศ. 2492 และครองชีวิตสมรสด้วยกันโดยไม่มีบุตรธิดา ตราบจน นาย เลียนฮัวถึงแก่กรรมไปก่อน
การศึกษา
คุณครู สัมพันธ์ พันธ์มณี ได้เริ่มการศึกษา ที่โรงเรียนนาฏดุริยางค์ กรมศิลปากร พร้อมกับพี่สาว คือ คุณครู สุภาพ พันธ์มณี จนจบชั้นมัธยมศึกษาปีที่ 6 ได้ศึกษาเล่าเรียนกับครูอาจารย์หลายท่าน โดยเฉพาะอย่างยิ่ง คุณครู ลมุล ยมะคุปต์ ซึ่งเป็นปรมาจารย์นาฏศิลป์ ละครพระ ผลงานการแสดงที่ภาคภูมิใจที่สุดในวัยนั้น คือ การได้รับคัดเลือกให้แสดงเป็น "พระลอ" ในชุดพระลอลงสวน
ครูสัมพันธ์และครูสุภาพ พันธ์มณี เลิกการศึกษาในวัยนั้นไปด้วยต้องอพยพหลบภัยจากสงครามโลกครั้งที่ 2 ไปอยู่ต่างจังหวัด เมื่อสงครามสงบก็ไม่ได้กลับเข้าไปเรียนต่อในสถาบันเดิม แต่ได้ประกอบอาชีพทางด้านการแสดงต่อเนื่องเรื่องมา และศึกษาเพิ่มเติมเป็นการส่วนตัวกับปรมาจารย์ทางด้านนาฏศิลป์อีก เนื่องจากเปลี่ยนสถานะทางงานอาชีพจากการแสดงเพียงอย่างเดียว มาเป็นการเรียนการสอนและการบริหารสถาบันการศึกษา ภายหลังคุณครูสัมพันธ์ พันธ์มณี ได้รับปริญญาศิลปศาสตรบัณฑิตกิตติมศักดิ์จากมหาวิทยาลัยราชภัฏธนบุรี
ศิลปินคณะวิจิตรศิลป์
เมื่อสงครามโลกครั้งที่ 2 สงบลง คุณครูสัมพันธ์ พันธ์มณี และคุณครู สุภาพ พันธ์มณี ได้อพยพกลับเข้ามาอยู่ในกรุงเทพ และได้มาเริ่มชีวิตการทำงาน โดยมาเป็นศิลปินในคณะวิจิตรศิลป์ ของ พลตรี หลวงวิจิตรวาทการ และคุณหญิง ประภาพรรณ มีผู้มาชมและติดตามการแสดงจำนวนมาก เพราะความสามารถในศิลปการแสดงและรูปโฉมอันงดงามของคุณครู
ศิลปินคณะผกาวลี
คณะละครผกาวลี เป็นคณะละครแห่งที่ 2 ที่ครูไปร่วมแสดงด้วยเป็นเวลาถึง 5 ปี
อาจารย์โรงเรียนสตรีเนติศึกษา
หลังจากนั้นคุณครูสัมพันธ์ พันธ์มณีได้ไปทำงานเป็นครูสอนนาฏศิลป์อยู่ที่โรงเรียนสตรีเนติศึกษาเป็นเวลา 2 ปี
บริษัท ไทยโทรทัศน์ จำกัด
หลังจากนั้นได้มีรายการเกี่ยวกับนาฏศิลป์ไทยออกเผยแพร่ทางโทรทัศน์มากมาย และคุณครู สัมพันธ์มีหน้าที่ที่ต้องฝึกหัด พนักงาน ของบริษัท และลูกหลานพนักงานให้รำไทยอีกด้วย ตลอดจนมีการสอนรำไทยทางโทรทัศน์ ทำให้มีผู้มาสมัครเรียนมากมาย จนคุณครูสัมพันธ์ พันธ์มณี ต้องไปเชิญชวนเพื่อนๆรุ่นพี่รุ่นน้องมาช่วยกันสอน โดยมี คุณครุลมุล ยมะคุปต์ เป็นผู้มาตั้งวางรากฐานการเรียนการสอนให้
ลูกศิษย์ของคุณครูสัมพันธ์นี้ มากมายหลายคน ได้กลายเป็นดาราโทรทัศน์ผู้มีชื่อเสียง มีผลงานการแสดงเป็นที่ประทับใจของผู้ชม และมีชื่อเสียงโด่งดังไปพร้อมๆกัน ทั้งบริษัท ทั้งครู และทั้งลูกศิษย์
บริษัท ไทยโทรทัศน์ ในยุคนั้น นับว่าเป็นบ่อเกิดแห่งความเจริญรุ่งเรืองของศิลปการแสดงของไทยเป็นอย่างยิ่ง
โรงเรียนนาฏศิลป์สัมพันธ์
ในปีพุทธศักราช 2507 โรงเรียนนาฏศิลป์สัมพันธ์ก็ได้ก่อตั้งขึ้น เพื่อรองรับจำนวนของนักเรียนผู้สนใจวิชานาฏศิลป์ให้มาสมัครเรียนและสืบสานต่อวิชาการรำไทย และมีเด็กเล็กนักเรียนรุ่นเยาว์สมัครเข้าเรียนอย่างมากมาย ต่อมาจึงได้งอกเงยเป็นโรงเรียนอนุบาลนาฏศิลป์สัมพันธ์ และมูลนิธินาฏศิลป์สัมพันธ์ตามลำดับ ปัจจุบันโรงเรียนนาฏศิลป์สัมพันธ์สอนรำไทยยังคงเปิดดำเนินการตามปกติ บริหารงานโดยทายาทของอาจารย์ สัมพันธ์ พันธุ์มณี โดยมีการขยายสื่อประชาสัมพันธ์อนุรักษ์วิชานาฏศิลป์ไทยในช่องทางของโซเซี่ยลมีเดียอันหลากหลาย เช่น เฟสบุ๊คแฟนเพจ โรงเรียนนาฏศิลป์สัมพันธ์ เว็บไซต์ โรงเรียนนาฏศิลป์สัมพันธ์ และช่องชาเนลของเว็บไซต์ยูทูบ นาฏศิลป์สัมพันธ์ เป็นต้น
เกียรติคุณที่ได้รับ
และเกียรติยศสูงสุด ที่สร้างความภาคภูมิใจให้แก่ คุณครู สัมพันธ์ พันธ์มณี และบรรดาศิษย์นาฏศิลป์ ทุกรุ่น ทุกคน คือ การได้รับยกย่องเชิดชูเกียรติให้เป็น ศิลปินแห่งชาติ สาขาศิลปะการแสดง ( นาฏศิลป์ ) ประจำปีพุทธศักราช 2542
แม่ครูจันทิมา
ในงานพิธีไหว้ครูนาฏศิลป์ของโรงเรียนนาฏศิลป์สัมพันธ์ทุกปี จะมีหุ่นไม้จันทน์หอมแกะสลักตัวนางละครรำท่าให้พรมาวางในพิธีไหว้ครูด้วย หุ่นไม้จันทน์หอมนี้เป็นงานช่างฝีมือ ของ คุณครู ชิต แก้วดวงใหญ่ โดยมีคุณครูสัมพันธ์ พันธุ์มณี เป็นต้นแบบ และได้รับการขนานนามว่า"แม่ครูจันทิมา" ซึ่งมีที่มาจากชนิดของไม้ที่ใช้แกะสลัก
คุณครูสัมพันธ์ พันธ์มณี เคยปรารภกับ คุณครูสุภาพพันธ์มณี ผู้เป็นพี่สาวว่า หลังจากที่คุณครูสัมพันธ์ล่วงลับไปแล้ว คุณครูจะกลับมาสิงสถิตอยู่ที่ "แม่ครูจันทิมา"นี้
เพลงเชิญวิญญาณ
เมื่อกลางปี พ.ศ. 2551 คุณครูสัมพันธ์ พันธ์มณี ได้สอบถามหาเพลงเชิญวิญญาณซึ่งเป็นเพลงประกอบละครเรื่อง เจ้าหญิง กรรณิการ์ บทประพันธ์ของ พลตรีหลวงวิจิตรวาทการ ซึ่งคุณครูเคยเล่นสมัยที่เป็นศิลปินอยู่ในคณะวิจิตรศิลป์ของท่าน แต่ก็ยังไม่พบ จนกระทั่งคุณครูเสียชีวิตไป และจะถึงวันงานพระราชทานเพลิงศพ คุณ วิจิตรา วิจิตรวาทการ บุตรสาวพลตรี หลวงวิจิตรวาทการ ทราบเข้าจึงนำโน้ตเพลงที่ จ.อ.กิตติกุล วรรณกิจ บันทึกไว้ และบันทึกเสียงเพลงนี้มามอบให้ คุณครู สุภาพ พันธุ์มณี ผู้แทนศิษย์นาฏศิลป์ไทยทีวีและศิษย์นาฏศิลป์สัมพันธ์ จึงได้สร้างบทรำเพื่อรำส่งคุณครูสัมพันธ์ ในวันพระราชทานเพลิงศพ ด้วยเพลงเชิญวิญญาณนี้
บทรำ "ส่งคุณครูสัมพันธ์ วันพระราชทานเพลิง"
ครูสอน เทพนม ปฐม พรหมสี่หน้า แล้วจึงต่อ เพลงช้า เพลงเร็วให้
ครูถ่ายทอด ด้วยชีวิต และจิตใจ รำไม่ได้ ครูทวนซ้ำ นำให้ดู
แต่นี้ไป ใครจะสอน ฟ้อน รำ เล่น น้ำตากระเซ็น จนเข่าทรุด สุดจะสู้
ขอบรรจง ตั้งวง รำส่งครู ให้โลกรู้ ผู้คนเห็น เป็นพยาน
สำรวมจิตต์ ประดิษฐ์หัตถ์ ปัจจุคมน์ กราบก้ม อัญชลิต อธิษฐาน
บำเรอรำ ทำจังหวะ สาธุการ เชิญวิญญาณ "ครูสัมพันธ์" สู่ชั้นฟ้า
ศิษย์สาบาน จะสืบสาน การรำไว้ จะตั้งใจ ทบทวน กระบวนท่า
ดอกไม้จันทน์ คือคำมั่น ศิษย์สัญญา อาลัยลา "ครูสัมพันธ์ พันธ์มณี"
เราขอเชิญ วิญญาณ ขึ้นผ่านฟ้า เราขอเชิญ เทวา ทุกแห่งหน
มารับ ดวงวิญญาณไป ไว้เบื้องบน บญกุศล ที่ได้ทำ ช่วยนำไป
วางไว้ บนปรางค์มาศ ปราสาทสวรรค์ เกษมสันติ์ สิ้นทุกข์ สุขสดใส
เสวยทิพย์ อิ่มเอม เปรมฤทัย ทั่วแดนไตร เคารพ และบูชา
ทำนองร้องเพลงกรุงธน ( ทางไทย ) ได้รับการถ่ายทอดจาก คุณครูลัดดา สารตายน ศิลปบรรเลง และคุณครู สายสวาสดิ์ รพิพันธ์ พ.ศ. 2518
ทำนองร้องเพลงสาธุการ ได้รับการถ่ายทอดจาก คุณครูเฉลย ศุขะวณิช ( ศิลปินแห่งชาติ สาขาศิลปะการแสดง )พ.ศ. 2525
ทำนองร้องเพลงเชิญวิญญาณ ได้รับการถ่ายทอดจาก คุณ วิจิตรา วิจิตรวาทการ รังสิยานนท์ พ.ศ. 2552
นางสาว สุภาพร เศรษฐสุวรรณ, นางนำพร วัชรพล ภฤศรัชต์ , ศ.ดร.อังศุมาลย์ จันทราปัตย์ , นางสิริกัญญา เลิศศรันยพงศ์ , นาง พจมาศ ชัยนาม , และศิษย์นาฏศิลป์ไทย ทีวี-ศิษย์นาฏศิลป์สัมพันธ์ ผู้ที่คุณครูสัมพันธ์ พันธ์มณี สนับสนุนให้ศึกษาต่อระดับดุษฎีบัณฑิต สาขาวิจัยและสร้างสรรค์ ( นาฏยศิลป์ ) จุฬาลงกรณ์มหาวิทยาลัย อ.สุขสันติ ( อ้อ )แวงวรรณ , รศ.ดร.จักรกฤษณ์ ดวงพัตรา
พ.ศ. 1053
พุทธศักราช 1053 ใกล้เคียงกับ
ไรน่าน อรุณรังษี
ไรน่าน อรุณรังษี อดีตนักการเมืองและนักเขียน, นักแปลชาวไทย นายไรน่านเกิดเมื่อวันที่ 21 เมษายน พ.ศ. 2485 ที่อำเภอปากพะยูน จังหวัดพัทลุง เป็นชาวไทยมุสลิม จบการศึกษาจากคณะศิลปศาสตร์ มหาวิทยาลัยธรรมศาสตร์ (เกียรตินิยมอันดับหนึ่ง), ปริญญาโทสาขารัฐศาสตร์ มหาวิทยาลัยอาลีการ์มุสลิม ประเทศอินเดีย, ปริญญาเอก สาขาปรัชญาและศาสนา มหาวิทยาลัยเซนต์จอห์น
นายไรน่าน เข้าสู่แวดวงการเมืองในช่วงของเหตุการณ์ 14 ตุลาคม พ.ศ. 2516 ขณะที่จบการศึกษาปริญญาโท เมื่อได้เดินทางกลับมาสู่ประเทศไทย และร่วมกับเพื่อน ๆ จัดตั้งหนังสือพิมพ์ธงไทย, เพชรไทย และมหาราษฎร์ ซึ่งเป็นหนังสือพิมพ์แนวซ้าย เรียกร้องรัฐธรรมนูญ และขับไล่รัฐบาลในสมัยนั้น ภายหลังเหตุการณ์ได้รับเลือกเป็นสมาชิกสภานิติบัญญัติแห่งชาติ ร่วมร่างรัฐธรรมนูญฉบับ ปี พ.ศ. 2517
จากนั้นได้ร่วมกับ ดร.บุญสนอง บุณโยทยาน ก่อตั้งพรรคสังคมนิยมแห่งประเทศไทย ได้ลงสมัครรับเลือกตั้งเป็นสมาชิกสภาผู้แทนราษฎร (ส.ส.) ในจังหวัดพัทลุง เมื่อปี พ.ศ. 2519 ซึ่ง ดร.ไรน่าน ได้รับเลือกตั้ง
หลังเหตุการณ์ 6 ตุลาคม พ.ศ. 2519 ได้ย้ายเข้าสังกัดพรรคประชาธิปัตย์ ลงเลือกตั้งในปี พ.ศ. 2522 ในพื้นที่กรุงเทพมหานคร เขตหนองจอก, มีนบุรี,  ลาดกระบัง, บางเขน แต่ไม่ได้รับการเลือกตั้ง จากนั้นได้เป็นบรรณาธิการหนังสือพิมพ์ ตะวันใหม่
พ.ศ. 1054
พุทธศักราช 1054 ใกล้เคียงกับ
ไรน่าน อรุณรังษี
นายไรน่าน ถือเป็นนักแปลหนังสือ ซึ่งส่วนใหญ่เป็นหนังสือเกี่ยวกับปรัชญาศาสนาอิสลามหลายต่อหลายเรื่อง อาทิ รุไบยาตของโอมาร์ คัยยาม และ อิสลาม : ศาสนา ปรัชญา และวิทยาศาสตร์ ซึ่งได้รับเลือกเป็น 100 หนังสือดีวิทยาศาสตร์ไทย สาขาสารคดีและความรู้ทั่วไปด้วย รวมถึงเป็นอาจารย์พิเศษในสถาบันการศึกษาหลายแห่งอีกด้วย
จากนั้น ได้รับคัดสรรเป็นสมาชิกวุฒิสภา (ส.ว.) ในปี พ.ศ. 2551 ในภาควิชาชีพ
นายไรน่าน ถึงแก่กรรมเมื่อเวลา 16.30 ของวันที่ 5 สิงหาคม พ.ศ. 2552 ด้วยโรคถุงลมโป่งพอง ที่โรงพยาบาลเลิดสิน กรุงเทพมหานคร สิริอายุได้ 67 ปี
TPP
TPP อาจหมายถึง
ฟ้ารุ่ง ยุติธรรม
ฟ้ารุ่ง ยุติธรรม (เกิดวันที่ 6 เมษายน พ.ศ. 2530) มิสไทยแลนด์ยูนิเวิร์ส 2550 ฟ้ารุ่งมีความสามารถในการเล่นเปียโนและเคยเป็นครูสอนเปียโนที่ รร.ดนตรีสยามกลการ ฟ้ารุ่งได้เล่นละคร เดินแบบ ถ่ายแบบ เป็นผู้ประกาศข่าวบันเทิง ทางช่อง 11
ปัจจุบันเปิดโรงเรียนสอนบุคลิกภาพ FPD Trainingและได้ทำธุรกิจโมเดลลิ่ง เอวันโมเดลส์ และบริษัทผลิตภาพโฆษณา INTERPLAY PRODUCTIONS ร่วมกับ Andrian Zahariev แฟนหนุ่มนักธุรกิจลูกครึ่งบัลแกเรีย-รัสเซีย
ประวัติ
ฟ้ารุ่ง ยุติธรรม เกิดเมื่อวันที่ 6 เมษายน พ.ศ. 2530 ศึกษาระดับ มัธยมตอนต้นที่โรงเรียนปทุมวิไล มัธยมตอนปลายที่โรงเรียนคณะราษฎร์บำรุงปทุมธานี ระดับปริญญาตรี ที่คณะศิลปศาสตร์ เอกภาษาอังกฤษเพื่อการสื่อสารสากล มหาวิทยาลัยเทคโนโลยีราชมงคลธัญบุรี ระดับปริญญาโท คณะบริหารธุรกิจ สาขาการจัดการทั่วไป มหาวิทยาลัยเทคโนโลยีราชมงคลธัญบุรี และกำลังศึกษาปริญญาเอก คณะรัฐศาสตร์ มหาวิทยาลัยนอร์ทกรุงเทพ หลักสูตรพัฒนาสัมพันธ์ผู้บริหารทหารเรือ รุ่นที่ 10
ฟ้ารุ่งเข้าประกวด มิสทีนไทยแลนด์ ปี พ.ศ. 2546 ช่วงอยู่ประมาณ ม.4 ผ่านเข้ารอบ 12 คนสุดท้าย เข้าประกวดและได้ตำแหน่ง มิสยูลีก ปี พ.ศ. 2548 ตอนเรียนมหาวิทยาลัยปี 1 จากนั้นเข้าประกวดมิสไทยแลนด์ยูนิเวิร์ส ปี พ.ศ. 2550 สามารถคว้ามงกุฎมาครองได้ และเข้าประกวดนางงามจักรวาล 2007 ณ ประเทศเม็กซิโก ได้เข้ารอบ 15 คนสุดท้าย
ฟ้ารุ่งมีผลงานละครเรื่อง เสาร์ 5 ทางช่อง 7 กำกับโดยฉลอง ภักดีวิจิตร ทั้งยังได้รับรางวัลท็อปอวอร์ด สาขาดาวรุ่งหญิงยอดเยี่ยม และเป็นผู้ประกาศข่าวบันเทิงช่องเอ็นบีที
จังหวัดสวรรคโลก
จังหวัดสวรรคโลก เป็นจังหวัดหนึ่งของไทยในอดีต ปัจจุบันเปลี่ยนชื่อเป็นจังหวัดสุโขทัย
ประวัติ
เมื่อปี พ.ศ. 2329 พระบาทสมเด็จพระพุทธยอดฟ้าจุฬาโลก โปรดให้ย้ายเมืองสวรรคโลกจากบริเวณตำบลท่าชัย (เดิมย้ายมาจากอุทยานประวัติศาสตร์เมืองเก่าศรีสัชนาลัย) ปัจจุบันอยู่บ้านวังไม้ขอน คือที่ตั้งเมืองสวรรคโลกในปัจจุบัน
ปลาแบสดำ
ปลาแบสดำ (Black bass) เป็นสกุลของปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง (Perciformes) ใช้ชื่อสกุลว่า Micropterus ชนิดต้นแบบคือ M. dolomieu (ปลาแบสปากเล็ก)
ปลาแบสดำมีการกระจายพันธุ์ในพื้นที่ส่วนใหญ่ทางตะวันออกของเทือกเขาร็อกกีในทวีปอเมริกาเหนือ จากลุ่มน้ำฮัดสันเบย์ในประเทศแคนาดาถึงทางตะวันออกเฉียงเหนือของประเทศเม็กซิโก พบในรัฐแคลิฟอร์เนียด้วยเช่นกัน 2-3 ชนิดอย่างปลาแบสปากใหญ่ (M. salmoides) และปลาแบสปากเล็กถูกนำไปเลี้ยงทั่วโลกอย่างกว้างขวาง ปัจจุบันถูกพิจารณาว่าเป็นชนิดที่พบทั่วโลก ปลาแบสดำทุกชนิดเป็นปลาเกมที่เป็นที่นิยมตกเป็นเกมกีฬา
ตำบลแม่จริม
แม่จริม เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนเหนือสุดของอำเภอ
การปกครองส่วนภูมิภาค
แบ่งการปกครองออกเป็น 6 หมู่บ้าน ได้แก่
การปกครองส่วนท้องถิ่น
องค์การบริหารส่วนตำบลแม่จริมมีพื้นที่ครอบคลุมตำบลแม่จริมทั้งหมด
จุง ฮายาชิ
จุน ฮายาชิ เกิดเมื่อวันที่ 23 ตุลาคม ค.ศ. 1972 เป็นนักการเมืองจากประเทศญี่ปุ่นสังกัดพรรคเสรีประชาธิปไตย โดยเป็นสมาชิกสภาผู้แทนราษฎรในสภานิติบัญญัติแห่งชาติญี่ปุ่น หรือเรียกอีกชื่อว่าสภาไดเอ็ต จุน ฮายาชิเป็นคนคามากูระ และจบการศึกษาที่มหาวิทยาลัยเคโอ ภายหลังจบการศึกษา จุน ฮายาชิทำงานให้กับบริษัทหนังสือพิมพ์แห่งชาติ ชื่อ เมนชิ ชิมบุน ตั้งแต่ปี ค.ศ. 1995 จนถึงปี ค.ศ. 2001 และในปี ค.ศ. 2005 ได้เป็นสมาชิกสภาผู้แทนราษฎร
เขาอาซามะ
เขาอาซามะ (浅間山 (Asama-yama); ) เป็นภูเขาไฟซับซ้อนที่ยังครุกครุ่นอยู่ในภาคกลางของฮนชู ประเทศญี่ปุ่น โดยเป็นภูเขาไฟที่ครุกครุ่นมากที่สุดในเกาะฮนชู กรมอุตุนิยมวิทยาญี่ปุ่นจัดให้เขาอาซามะอยู่ในระดับ A ตั้งอยู่เหนือระดับน้ำทะเล 2568 m ที่ชายแดนจังหวัดกุมมะและจังหวัดนางาโนะ
ในวัฒนธรรมร่วมสมัย
เขาอาซามะเป็นฉากหลังใน Carmen Comes Home ภาพยนตร์สีเรื่องแรกของญี่ปุ่น
ในอนิเมะอีวานเกเลียน มหาสงครามวันพิพากษา Sandalphon เทวทูตองค์ที่แปด อาศัยอยู่ในเขาอาซามะ
ตั๊กแตน ชลดา
ประวัติ
เธอจบระดับชั้นประถมศึกษาที่โรงเรียนทับมะขาม ระดับมัธยมศึกษาที่โรงเรียนทัพรั้งพิทยาคมและปริญญาตรี คณะมนุษยศาสตร์ สาขาวิชาเอกสื่อสารมวลชน (ภาคพิเศษ) มหาวิทยาลัยรามคำแหง และ จบการศึกษาเมื่อปี พ.ศ. 2549
เธอได้เข้าสู่วงการโดยผ่านการประกวดเงาเสียงลูกทุ่ง.357 ซึ่งจัดโดยลูกทุ่งเอฟเอ็ม โดยเป็นเงาเสียงของพุ่มพวง ดวงจันทร์ และเวทีสุดท้ายที่เธอประกวดคือ "First Stage Show" และเธอได้รับรางวัลรองชนะเลิศอันดับที่ 3 ซึ่งอันดับรางวัลชนะเลิศ คือ ศรัณยู วินัยพานิช และรองอันดับ 1 คือ ปองกูล สืบซึ้ง และได้มีผลงานเพลงแรกคือ "ขอจองในใจ" ซึ่งเป็นเพลงที่ได้กระแสการตอบรับที่ดีมาก
ต่อมาเธอได้เซ็นสัญญาเป็นศิลปินในสังกัดแกรมมี่ โกลด์ และได้มีผลงานอัลบั้มแรกคือ ชุดที่ 1 หนาวแสงนีออน ซึ่งถือว่าประสบความสำเร็จในระดับหนึ่ง โดยมียอดขายอัลบั้ม 300,000 แผ่น ในขณะนั้น และเพลงที่ประความสำเร็จมากที่สุดคือเพลง "ไม่ใช่แฟนทำแทนไม่ได้" ในอัลบั้มชุดที่ 2 ถนนค้นฝัน โดยมียอดขาย 1,000,000 ตลับ ซึ่งเป็นคนสุดท้ายของประเทศไทยที่ได้ล้านตลับ ต่อมาได้มีเพลงดังที่สร้างชื่อให้กับเธอมากมาย เช่น รอเป็นคนถัดไป, แฟนเก็บ, อยากเป็นคนรัก ไม่อยากเป็นชู้, รักได้ครั้งละคน เชื่อใจได้คนละครั้ง, นาทีเดียวเพื่อรัก ทั้งชีวิตเพื่อลืม และอีกมากมาย
ในวันที่ 22 ตุลาคม พ.ศ. 2562 ตั๊กแตน ชลดา ได้เป็นศิลปินอิสระ หลังจากไม่ต่อสัญญากับสังกัด แกรมมี่ โกลด์
ตลอดระยะเวลาที่ผ่านมาที่อยู่สังกัด แกรมมี่ โกลด์ มีอัลบั้มชุดที่ 1 หนาวแสงนีออน ปี พ.ศ. 2549 ถึง ชุดที่ 9 ของขวัญหรือของเหลือ ปี พ.ศ. 2559 อัลบั้มกับ 2 อัลบั้มที่ไม่ได้วางขายคืออัลบั้มชุดพิเศษ เทศกาลหน้าฮ้านแตก และชุดที่ 10 โคตรเลวในดวงใจ และมีผลงานเพลงในอัลบั้มพิเศษต่างๆ มากมาย เพลงสุดท้ายในสังกัดแกรมมี่ โกลด์คือเพลง "แมงขี้นาก" ที่เพิ่งปล่อยไปในช่วงเดือนสิงหาคม พ.ศ. 2562
โดยผลงานแรกหลังออกจากสังกัด แกรมมี่โกลด์ อย่างเป็นทางการ คืออัลบั้มใหม่ในรอบ 3 ปีกับอัลบั้มชุดที่ 11 "โบกใหญ่ๆ"
ชีวิตส่วนตัว
เคยคบหากับ เพชร สหรัตน์ นักร้องและนักธุรกิจ และได้จดทะเบียนสมรสเมื่อวันที่ 23 พฤษภาคม พ.ศ. 2559 ต่อมาทั้งคู่ได้จดทะเบียนหย่ากันแล้วเมื่อช่วงเดือนมีนาคม พ.ศ. 2561
อัลบั้มเดี่ยว
{| class="wikitable" !ปี !สตูดิโออัลบั้ม !รายชื่อเพลง
อัลบั้มพิเศษ
{| class="wikitable" !ปี !สตูดิโออัลบั้ม !รายชื่อเพลง
ผู้หญิงนอกอ้อมแขน (22 มิถุนายน 2553)
เป็นการนำบทเพลงที่โด่งดังและฮิตที่สุดของ ตั๊กแตน ชลดา ตั้งแต่อัลบั้มชุดที่ 1 ถึงชุดที่ 4 มารวมไว้ในอัลบั้มนี้ และถ่ายภาพหน้าปกใหม่
ตั๊กแตน ซิ่งสะเดิดซูเปอร์แซ่บ (31 สิงหาคม 2553)
รวมเพลงฮิตของตั๊กแตนตั้งแต่อัลบั้มชุดที่ 1 - 4 และอัลบั้มพิเศษ ดวงจันทร์...กลางดวงใจ พุ่มพวง ดวงจันทร์ ชุดที่ 2 และ 3 โดยนำมารีมิกซ์ใหม่ทั้งหมด
ผู้หญิงนอกอ้อมแขน 2 (27 มีนาคม 2557)
เป็นการนำบทเพลง ตั้งแต่อัลบั้มชุดที่ 1 ถึงชุดที่ 7 มารวมไว้ในอัลบั้มนี้ และภาพหน้าปกจากอัลบั้มชุดที่ 7 นาทีเดียวเพื่อรัก ทั้งชีวิตเพื่อลืม
MP3 รักในเงามืด ตั๊กแตน ชลดา (10 มีนาคม 2559)
เป็นการนำบทเพลงที่โด่งดังและฮิตที่สุด ของ ตั๊กแตน ชลดา ตั้งแต่อัลบั้มชุดที่ 1 ถึงชุดที่ 8 มารวมไว้ในอัลบั้มนี้ และภาพหน้าปกจากอัลบั้มชุดที่ 8 อยากหลับตาในอ้อมกอดเธอ
DVD คาราโอเกะ รักในเงามืด 30 บทเพลง ตั๊กแตน ชลดา (10 มีนาคม 2559)
เป็นการนำบทเพลงที่โด่งดังและฮิตที่สุด ของ ตั๊กแตน ชลดา ตั้งแต่อัลบั้มชุดที่ 1 ถึงชุดที่ 8 มารวมไว้ในอัลบั้มนี้ และภาพหน้าปกจากอัลบั้มชุดที่ 8 อยากหลับตาในอ้อมกอดเธอ
MP3 รวมฮิต 12 ปีทอง ตั๊กแตน ชลดา (6 ตุลาคม พ.ศ. 2560)
เป็นการนำบทเพลงที่โด่งดังและฮิตที่สุดรวมฮิต 12 ปีทอง ของ ตั๊กแตน ชลดา ตั้งแต่อัลบั้มชุดที่ 1 ถึงชุดที่ 9 มารวมไว้ในอัลบั้มนี้ และภาพหน้าปกจากอัลบั้มชุดที่ 9 ของขวัญหรือของเหลือ
ลูกทุ่งไทยไมค์เลี่ยมทอง ตั๊กแตน ชลดา (16 กุมภาพันธ์ พ.ศ. 2566)
เป็นการนำบทเพลงที่โด่งดังและฮิตที่สุดของ ตั๊กแตน ชลดา ตั้งแต่อัลบั้มชุดที่ 1 ถึงชุดที่ 9 รวมถึงซิงเกิ้ลฮิต มารวมไว้ในอัลบั้มนี้ และถ่ายภาพหน้าปกใหม่
ดาวรุ่งลูกทุ่งกีตาร์หวาน (2549)
อัลบั้มพิเศษ ดาวรุ่งลูกทุ่งกีตาร์หวาน เป็นการรวม 12 เพลงดังติดดาว กลับมาสร้างสีสันใหม่ ดนตรีใหม่ ภาพใหม่ ในแบบกีตาร์หวานที่คุณชื่นชม จาก 8 ศิลปินดาวรุ่งที่คุณชื่นชอบ นำโดย ตั๊กแตน ชลดา, ไผ่ พงศธร, มนต์แคน แก่นคูน, รัชนก ศรีโลพันธุ์, จั๊กจั่น วันวิสา, พงศ์พิพัฒน์ คงนาค, กิตติศักดิ์ ไชยชนะ และ วรานุช พุทธชาติ
ดอกไม้จากผองศิษย์ด้วยรักแด่ครูสลา (2550)
อัลบั้มพิเศษ ดอกไม้จากผองศิษย์...ด้วยรักแด่ครูสลา เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 10 ศิลปินหญิงแห่งยุค โดยตั๊กแตน ชลดา ขับร้องเพลง
เพลงรักกราบตักแม่ (2550)
อัลบั้มพิเศษ เพลงรักกราบตักแม่ เป็นการรวม 10 ศิลปิน มาถ่ายทอดมุมมองความรักจากลูกๆ เป็นการแทนทุกความรู้สึกที่มีต่อแม่ ซึ่งเป็นปรากฏการณ์แห่งรักที่แสนบริสุทธิ์ จาก...ลูกๆ ถึง...แม่ โดยมีคอนเซปต์คือ ลูกได้ยินก็คิดถึงแม่จัง แม่ได้ฟังก็สุขใจ นำโดย ก๊อท จักรพันธ์,ไผ่ พงศธร,ไมค์ ภิรมย์พร,พี สะเดิด,ตั๊กแตน ชลดา,รัชนก ศรีโลพันธุ์,เอกพล มนต์ตระการ,เสถียร ทำมือ,ดอกอ้อ ทุ่งทอง และ แพรวา พัชรี
รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ (2552)
อัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจ
เพลงที่เปิด ทางช่อง แฟนทีวี เพลง หยาดเหงื่อเพื่อแม่ ร้องคู่กับ เสถียร ทำมือ
ดวงจันทร์...กลางดวงใจ พุ่มพวง ดวงจันทร์ (28 พฤษภาคม 2552 - 26 มิถุนายน 2552)
เป็นโปรเจกต์พิเศษในโอกาสรำลึก 17 ปี แห่งการจากไปของราชินีลูกทุ่ง พุ่มพวง ดวงจันทร์ ที่ค่ายเพลงลูกทุ่งทุกค่ายต่างรวมใจส่ง 10 ศิลปินลูกทุ่งหญิงชั้นนำของประเทศ มาร่วมขับร้องบทเพลงดังของราชินีลูกทุ่งตลอดกาลอย่าง พุ่มพวง ดวงจันทร์ ภายใต้การดูแลของค่ายแกรมมี่โกลด์ นำโดย สุนารี ราชสีมา, คัฑลียา มารศรี , ฝน ธนสุนทร , หลิว อาจารียา , แมงปอ ชลธิชา , เอิร์น เดอะสตาร์ , ต่าย อรทัย , ตั๊กแตน ชลดา , รัชนก ศรีโลพันธุ์ และ แพรวา พัชรี ซึ่งอัลบั้มนี้มีทั้งหมด 3 ชุด ตั๊กแตน ชลดา อยู่ชุดที่ 2 และ 3 ในโอกาสนี้ยังมีการจัดคอนเสิร์ตดวงจันทร์...กลางดวงใจ เพื่อหารายได้ช่วยเหลือคุณแม่และครอบครัวของ พุ่มพวง ดวงจันทร์ อีกด้วย ชุดที่ 2 ร่วมกับ เอิร์น สุรัตน์ติกานต์,แมงปอ ชลธิชา และสุนารี ราชสีมา
ชุดที่ 3 ร่วมกับ แพรวา พัชรี,รัชนก ศรีโลพันธุ์ และเอิร์น สุรัตน์ติกานต์
ก๊อท จักรพันธ์ ชุดที่ 7 เพชรตัดเพชร (2554)
อัลบั้มชุดที่ 7 เพชรตัดเพชร เป็นอัลบั้มที่นำเพลงเก่าของก๊อท จักรพันธ์ มาขับร้องใหม่โดยศิลปินลูกทุ่งหญิงรุ่นน้องของค่ายแกรมมี่โกลด์ นำโดย ต่าย อรทัย,เอิร์น เดอะสตาร์,เปาวลี พรพิมล,แพรวา พัชรี,อาภาพร นครสวรรค์,รัชนก ศรีโลพันธุ์,ตั๊กแตน ชลดา,ญาญ่า หญิง
เพลงที่เปิด ทางช่อง แฟนทีวี เพลง คนบ้านเอง ร้องคู่กับ ก๊อท จักรพันธ์
20 ปี แกรมมี่ โกลด์ เพลงของฉัน เพลงของเธอ เพลงของเรา (2558)
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด เปาวลี พรพิมล อยู่ชุดที่ 2
เพลงครูยังอยู่ในใจ : สลา คุณวุฒิ คนสร้างเพลง เพลงสร้างคน (2559)
เป็นการนำเพลงดังที่แต่งโดย อ.สลา คุณวุฒิ กลับมาทำใหม่ จำนวน 10 เพลง และเพลงพิเศษอีก 5 เพลง รวม 15 เพลง นำโดย ไมค์ ภิรมย์พร,ศิริพร อำไพพงษ์,ต่าย อรทัย,ไผ่ พงศธร,ตั๊กแตน ชลดา,มนต์แคน แก่นคูน,เอิ้นขวัญ วรัญญา,มนต์สิทธิ์ คำสร้อย และ โน้ต เชิญยิ้ม
ลูกทุ่งกีตาร์หวาน ซูเปอร์ฮิต (2561)
เป็นการนำบทเพลงที่โด่งดังและสร้างชื่อเสียงให้กับตั๊กแตน ชลดา ทั้งหมด 32 บทเพลง ซึ่งแบ่งเป็น 2 แผ่น มาทำดนตรีในแบบ Acoustic มาทำดนตรีในแบบกีต้าร์หวาน และภาพหน้าปกใหม่
ผลงานพิธีกร
ออนไลน์
ผลการสำรวจความนิยม
นิด้าโพล
นิด้าโพล ร่วมกับไนน์เอ็นเตอร์เทน
สวนดุสิตโพล
อีสานโพล
อีคอนโพล
"คำค้น" ยอดนิยมของไทยปี 2013
เรือพายในกีฬาแห่งชาติครั้งที่ 41 – เรือคยัค บุคคลหญิง 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
อุทยานแห่งชาติภูผาเหล็ก
อุทยานแห่งชาติภูผาเหล็ก ตั้งอยู่ที่บ้านท่าวัด ตำบลปทุมวาปี อำเภอส่องดาว จังหวัดสกลนคร มีเนื้อที่ประมาณ 252,898 ไร่ หรือประมาณ 404 ตารางกิโลเมตร ครอบคลุมพื้นที่อำเภอส่องดาว อำเภอวาริชภูมิ อำเภอนิคมน้ำอูน อำเภอกุดบาก อำเภอภูพาน จังหวัดสกลนคร อำเภอวังสามหมอ จังหวัดอุดรธานี และอำเภอสมเด็จ อำเภอคำม่วง จังหวัดกาฬสินธุ์ ในพื้นที่ป่าสงวนแห่งชาติป่าดงพันนา ป่าดงพระเจ้า ป่าภูวง ป่ากุดไห ป่านาใน ป่าโนนอุดม ป่าบะยาว ป่าหัวนาคำ ป่าหนองหญ้าไชย และป่าแก้งกะอาม
นายพนม พงษ์สุวรรณ ไปสำรวจหาข้อมูลและประวัติดั้งเดิมในพื้นที่ป่าสงวนแห่งชาติ ดังกล่าวข้างต้นพร้อมกับหาข้อมูลเพิ่มเติมจากส่วนราชการที่เกี่ยวข้อง ศูนย์คอมพิวเตอร์มหาวิทยาลัยขอนแก่น พบว่า พื้นที่แห่งนี้เป็นพื้นที่ป่ารักน้ำ เป็นแห่งแรกของประเทศไทย อันเป็นโครงการพระราชดำริของสมเด็จพระนางเจ้าฯพระบรม ราชินีนาถ เมื่อวันที่ 20 ธันวาคม 2525 ต่อมาเมื่อปี พ.ศ. 2537 นายผ่อง เล่งอี้ อธิบดีกรมป่าไม้ ได้มาตรวจราชการและเห็นความสำคัญของพื้นที่ดังกล่าว จึงมีบัญชาให้สำรวจเป็นอุทยานแห่งชาติ โดยใช้ชื่อว่า อุทยานแห่งชาติภูผาเหล็ก-ภูผาหัก ต่อมาในปีพ.ศ. 2539 ได้อนุมัติให้ตัดคำว่า ภูผาหัก ออกใช้ชื่อว่า “อุทยานแห่งชาติภูผาเหล็ก” เป็นต้นมา
จังหวัดสกลนคร ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าดงพันนา ป่าดงพระเจ้า ท้องที่ตำบลท่าศิลา ตำบลปทุมวาปี ตำบลส่องดาว อำเภอส่องดาว พื้นที่ 37,250 ไร่ หรือ 59.6 ตารางกิโลเมตร ผนวกป่าสงวนแห่งชาติป่าภูวง ท้องที่ตำบลคำบ่อ ตำบลวาริชภูมิ ตำบลค้อเขียว อำเภอวาริภูมิ พื้นที่ 67,600 ไร่ หรือ 108.16 ตารางกิโลเมตร ผนวกป่าสงวนแห่งชาติ ป่ากุดไห ป่านาไน ป่าโนนอุดม ท้องที่ตำบลนิคมน้ำอูน ตำบลสุวรรณคาม อำเภอนิคมน้ำอูน และตำบลกุดไห อำเภอกุดบาก พื้นที่ 22,575 ไร่ หรือ 36.12 ตารางกิโลเมตร ผนวก ป่าสงวนแห่งชาติป่าแก่งแคน ท้องที่ตำบลกุดบาก อำเภอกุดบากตำบลโคกภู อำเภอภูพาน พื้นที่ 32,325 ไร่ หรือ 51.72 ตารางกิโลเมตร พื้นที่รวมทั้งสิ้น 159,750 ไร่ หรือประมาณ 255.6 ตารางกิโลเมตร
จังหวัดอุดรธานี ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าบะยาว ป่าหัวนาคำ ป่านายูง ป่าหนองกุงทับม้า ป่าหนองหญ้าไซ ท้องที่ตำบลผาสุข อำเภอวังสามหมอ จังหวัดอุดรธานี พื้นที่รวม 10,315 ไร่ หรือ 16.5 ตารางกิโลเมตร
จังหวัดกาฬสินธุ์ ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าภูพาน ท้องที่ตำบลนาทัน ตำบลดิบจี่ อำเภอคำม่วง พื้นที่ 86,185 ไร่ หรือ 137.9 ตารางกิโลเมตร ผนวกป่าสงวนแห่งชาติป่าแก้งกะอาม ท้องที่ตำบลนาบอน ตำบลแซงบาดาล อำเภอสมเด็จ พื้นที่ 5,625 ไร่ หรือ 9 ตารางกิโลเมตร พื้นที่รวมทั้งสิ้น 91,810 ไร่ หรือ 146.9 ตารางกิโลเมตร
ลักษณะภูมิประเทศ
อุทยานแห่งชาติภูผาเหล็กตั้งอยู่บริเวณเส้นรุ้ง 17° 15' – 16° 49' เหนือ และเส้นแวง 103° 15' – 103° 50' ตะวันออก เป็นส่วนหนึ่งของเทือกเขาภูพานที่ทอดยาวในแนวทิศตะวันออก-ตะวันตก มีความยาวประมาณ 54 กิโลเมตร พื้นที่ส่วนใหญ่มีความสูงจากระดับน้ำทะเล 200-600 เมตร ภูเขาที่สูงที่สุดในพื้นที่คือ ภูอ่างสอ ที่ระดับความสูง 695 เมตร พื้นที่ป่าในเขตอุทยานแห่งชาติภูผาเหล็กเป็นแหล่งกำเนิดลำห้วยน้อยใหญ่ที่ สำคัญ ได้แก่ แม่น้ำสงคราม ลำน้ำยาม ลำน้ำอูม ลักษณะดินโดยทั่วไปเป็นดินร่วนปนทรายตามป่าดิบแล้งและป่าเบญจพรรณและดิน ลูกรังตามป่าเต็งรัง หินที่พบในพื้นที่ส่วนใหญ่เป็นหินทราย
ลักษณะภูมิอากาศ
อุทยานแห่งชาติภูผาเหล็กมีภูมิอากาศแบบมรสุม
พืชพรรณและสัตว์ป่า
อุทยานแห่งชาติภูผาเหล็กเป็นป่าที่มีสภาพอุดมสมบูรณ์ ประกอบด้วย
สัตว์ป่าที่พบ เห็น ได้แก่ เก้ง ลิงกัง กระต่ายป่า กระแต หนูหริ่ง ตุ่น เม่น พังพอน อีเห็น เหยี่ยวรุ้ง นกเขาเปล้า นกกระปูด นกตะขาบทุ่ง นกโพระดก นกขมิ้น นกปรอดก้นแดง นกแซงแซวสีเทา นกจาบดินอกลาย ตุ๊กแก จิ้งจกป่าสีจาง เต่าเหลือง งูทางมะพร้าว งูเห่า งูจงอาง งูเขียวหางไหม้ อึ่งอี๊ดหนังลาย อึ่งอี๊ดเทาจุดดำ เขียดท้ายทอยดำ เขียดหนอง คางคก กบหมื่น และปาดนิ้วแยกลาย เป็นต้น
ชาวแซกซัน
ชาวแซกซัน (Saxon) หรือ ชาวซัคเซิน (Sachsen) คือกลุ่มชนเผ่าเจอร์แมนิก ในปัจจุบันเป็นบรรพบุรุษของชนทางภาคเหนือของประเทศเยอรมนีที่เรียกว่าชาวเยอรมัน, ชนทางภาคตะวันออกของประเทศเนเธอร์แลนด์ที่เรียกว่าชาวดัตช์ และชนทางภาคใต้ของประเทศอังกฤษที่เรียกว่าชาวอังกฤษ ที่ตั้งถิ่นฐานเดิมที่สุดเท่าที่ทราบของชาวแซกซันคือบริเวณทางตอนเหนือของอัลบินเจียในบริเวณฮ็อลชไตน์ (Holstein) ทางตอนเหนือสุดของประเทศเยอรมนีปัจจุบัน
ชาวแซกซันมีบทบาทสำคัญในการตั้งถิ่นฐานในประเทศอังกฤษโดยเฉพาะทางภาคใต้ที่ประชาชนที่อยู่อาศัยในปัจจุบันเชื่อกันว่าสีบเชี้อสายมาจากชาวแซกซันโบราณ ระหว่างสองร้อยปีที่ผ่านมาชาวแซกซันก็ไปตั้งถิ่นฐานในบริเวณต่าง ๆ ทั่วโลกโดยเฉพาะในทวีปอเมริกา ออสเตรเลีย แอฟริกา และในบริเวณที่เป็นสหภาพโซเวียตแต่เดิม ซึ่งในบางชุมชน ชาวแซกซันยังรักษาประเพณีและภาษาของตนที่เรียกกันทั่วไปว่า "ชาวเยอรมัน" และ "ชาวดัตช์"
ความมีอิทธิพลทางภาษาและวัฒนธรรมของชาวแซกซันที่มีต่อบริเวณสแกนดิเนเวีย บริเวณบอลติก และต่อชาวโพเลเบียและชาวพอเมอเรเนียซึ่งเป็นชนสลาฟตะวันตก เป็นผลมาจากเส้นทางการค้าในยุคกลางของสันนิบาตฮันเซียติก
ทอเลมีเป็นนักภูมิศาสตร์กรึกคนแรกที่กล่าวถึงการตั้งถิ่นฐานของชาวแซกซันยุคก่อนคริสเตียนว่าตั้งอยู่ทางตะวันตกเฉียงเหนือและบางส่วนทางใต้ของคาบสมุทรจัตแลนด์, แคว้นแซกโซนีเก่า, และบางส่วนทางตะวันออกของเนเธอร์แลนด์ ระหว่างคริสต์ศตวรรษที่ 5 ชาวแซกซันเป็นส่วนหนึ่งของผู้รุกรานมณฑลบริตันนิอา (Britannia) ของจักรวรรดิโรมัน ชนเผ่าหนึ่งของชาวเจอร์แมนิกที่รุกรานคือ ชาวแองเกิล ซึ่งเมื่อรวมกับ "แซกซัน" จึงกลายเป็นคำว่า "แองโกล-แซกซัน" ที่ใช้กันอยู่ทุกวันนี้
แม่น้ำโอริโนโก
โอริโนโก (Orinoco) มีต้นกำเนิดมาจากที่ราบสูงกายอานา ในทิวเขาปาริมา อยู่บริเวณรอยต่อระหว่างประเทศเวเนซุเอลากับประเทศบราซิล แม่น้ำมีความยาวกว่า 2,150 กิโลเมตร ครอบคลุมพื้นที่กว่า 900,000 ตารางกิโลเมตร คิดเป็นร้อยละ 75 ของประเทศเวเนซุเอลา บางช่วงของแม่น้ำโอริโนโกอยู่ในประเทศโคลอมเบีย แม่น้ำไหลลงที่มหาสมุทรแอตแลนติกในประเทศเวเนซุเอลาซึ่งปากแม่น้ำอยู่ใกล้กับประเทศตรินิแดดและโตเบโก
พ.ศ. 1055
พุทธศักราช 1055 ใกล้เคียงกับ
พ.ศ. 1056
พุทธศักราช 1056 ใกล้เคียงกับ
บุคคลที่เสียชีวิตในปี พ.ศ. 2519
ด้านล่างนี้เป็นบุคคลที่เสียชีวิตในปี พ.ศ. 2519
ทากามาโระ ฟูกูโอกะ
ทากามาโระ ฟูกูโอกะ (เกิด 9 พฤษภาคม ค.ศ. 1973) เป็นนักการเมืองจากประเทศญี่ปุ่นสังกัดพรรคเสรีประชาธิปไตย ซึ่งเป็นสมาชิกสภาผู้แทนราษฎรจากประเทศญี่ปุ่น ในสภาไดเอต (สภานิติบัญญัติแห่งชาติ) ทากามาโระ ฟูกูโอกะเป็นคนเมืองซางะ และจบการศึกษาปริญญาตรีที่มหาวิทยาลัยเคโอ ทากามาโระได้รับการเลือกตั้งให้เป็นสมาชิกสภาผู้แทนราษฎรจากเมืองซางะ เขต 1 ตั้งแต่ปี ค.ศ. 2005 จนถึงปี ค.ศ. 2009
ตำบลหนองแดง (อำเภอแม่จริม)
การปกครองส่วนภูมิภาค
แบ่งการปกครองออกเป็น 10 หมู่บ้าน ได้แก่
การปกครองส่วนท้องถิ่น
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
กีฬามหาวิทยาลัยโลกฤดูร้อน 1989
กีฬามหาวิทยาลัยโลกฤดูร้อน 1989 (1989 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 15 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่Duisburg เยอรมนีตะวันตก ระหว่างวันที่ 22 สิงหาคม ถึง 30 สิงหาคม พ.ศ. 2532
Љ
Lje (Љ, љ) เป็น อักษรซีริลลิก ตัวหนึ่ง แรกเริ่มนั้นเป็น อักษรรวม ระหว่าง Л กับ Ь เพื่อใช้แทนเสียง /lʲ/ ที่รวมกัน อักษรนี้มีใช้ใน ภาษามาซิโดเนีย และ ภาษาเซอร์เบีย ประดิษฐ์ขึ้นโดย วุก สเตฟาโนวิจ คารัดซิจ (Vuk Stefanović Karadžić) และยังสามารถถ่ายอักษรละตินออกมาเป็น ทวิอักษร ǈ สำหรับภาษาเซอร์เบียได้.
รายชื่อรายการการ์ตูนโทรทัศน์ไทย
"สุดสาคร" โดย ปยุต เงากระจ่าง เป็นการ์ตูนแอนิเมชันเรื่องแรกของไทยและออกฉายครั้งแรกเมื่อวันที่ 13 เมษายน พ.ศ. 2522 เป็นจุดเริ่มต้นของวงการอุตสาหกรรมการ์ตูนไทย ซึ่งโดยส่วนใหญ่อุตสาหกรรมการผลิตภาพยนตร์การ์ตูนในสมัยนั้นก็ยังติดขัดในเรื่องงบประมาณ ส่วนใหญ่การ์ตูนนำเข้าจากต่างประเทศมาฉายเป็นตอน ๆ ซึ่งมีต้นทุนถูกกว่า
จนกระทั่งในยุคต่อมา บริษัท กันตนา กรุ๊ป จำกัด ได้ร่วมงานกับ บริษัท โทเอแอนิเมชัน จำกัด จากประเทศญี่ปุ่น ในการร่วมผลิตการ์ตูน 2 มิติ เช่น เซนต์เซย์ย่า, ดราก้อนบอล Z, เซเลอร์มูน (ภาค R) ฯลฯ ซึ่งก็เป็นส่วนหนึ่งของจุดเริ่มต้นของสายงานธุรกิจอุตสาหกรรมผลิตภาพยนตร์การ์ตูนในประเทศไทย
และแล้วเมื่อในปี พ.ศ. 2543 สถานีวิทยุโทรทัศน์ไทยทีวีสีช่อง 3 เปิดตัวรายการการ์ตูนไทยเรื่องแรก ปลาบู่ทอง ซึ่งเป็นเรื่องราวนิทานพื้นบ้านที่ถูกนำมาแปลงเป็นบทละครโทรทัศน์ ภาพยนตร์ หลายต่อหลายครั้ง ซึ่งก็ได้ดัดแปลงมาเป็นการ์ตูนทางโทรทัศน์ โดยการผลิตของ บริษัท บรอดคาซท์ ไทย เทเลวิชั่น จำกัด ซึ่งได้รับการตอบรับเป็นอย่างดีจากผู้ชมทั้งเด็กและผู้ใหญ่ ทำให้วงการการ์ตูนไทยสั่นสะเทือนขึ้นอีกครั้ง ภายหลังก็ได้มีการ์ตูนแอนิมชันเกิดขึ้นตามอีกมากมาย ทั้งภาพยนตร์การ์ตูนออกฉายในโรงภาพยนตร์ และการ์ตูนทางโทรทัศน์ มีทั้งแบบ 2 มิติ และ 3 มิติ อาทิเช่น ปังปอนด์ (วิธิตา แอนิเมชั่น), ก้านกล้วย (กันตนา), ยักษ์ (เวิร์คพอยท์), จ๊ะ ทิง จา (แฟนตาซีทาวน์), เชลล์ดอน หอยกู้โลก (เชลล์ฮัท เอ็นเทอร์เทนเม้นท์), เบิร์ดแลนด์ แดนมหัศจรรย์ (จีเอ็มเอ็ม แกรมมี่), ชุมชนนิมนต์ยิ้ม (โฮมรัน เอ็นเทอร์เทนเมนท์) ฯลฯ
Л
El (Л, л) เป็นอักษรหนึ่งในอักษรซีริลลิก มีพัฒนาการมาจากอักษรกรีก แลมบ์ดา ใช้แทนเสียงพยัญชนะ // เหมือน l ในภาษาอังกฤษ หรือ ล ในภาษาไทย หรือเปลี่ยนเป็น // เมื่ออยู่หน้าสระที่ออกเสียงเลื่อนไปทางเพดานแข็ง อักษรตัวนี้มีชื่อเดิมคือ ljudije และมีค่าเท่ากับ 30 ในเลขซีริลลิก
อักษร Л ในรูปแบบตัวพิมพ์ มีรูปร่างคล้าย "หมวก" ที่มีเส้นโค้งด้านซ้ายและเส้นตรงด้านขวา และไม่ควรจำสับสนกับอักษร Pe (П, п) ซึ่งเป็นเส้นตรงทั้งสองด้าน
พ.ศ. 1057
พุทธศักราช 1057 ใกล้เคียงกับ
พ.ศ. 1058
พุทธศักราช 1058 ใกล้เคียงกับ
เอเอฟซีฟุตซอลคลับแชมเปียนชิพ 2017
เอเอฟซีฟุตซอลคลับแชมเปียนชิพ 2017 หรือ การแข่งขันฟุตซอลชิงแชมป์สโมสรเอเชีย 2017 เป็นการแข่งขันสโมสรฟุตซอลอาชีพของทวีปเอเชีย ครั้งที่ 8 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 20–30 กรกฎาคม 2560 ที่นครโฮจิมินห์ ประเทศเวียดนาม
ทีมที่ผ่านเข้ารอบ
ทั้งหมด 14 ทีม จาก 14 ชาติสมาชิกของเอเอฟซี ที่มีส่วนร่วมในการแข่งขัน.
สนามแข่งขัน
แมตช์แต่ละนัดจะจัดขึ้นที่ฟู้เถอะอินดอร์สเตเดียมในนครโฮจิมินห์
ผู้เล่น
แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน
โสต ศอ นาสิกวิทยา
โสตศอนาสิกวิทยา (otolaryngology) เป็นแขนงหนึ่งของวิชาแพทยศาสตร์ที่เกี่ยวข้องกับการวินิจฉัยและรักษาความผิดปกติของหู, จมูก, กล่องเสียงหรือช่องคอ, ศีรษะและคอ ในบางครั้งอาจเรียกย่อได้ว่า อีเอ็นที (ENT; ear, nose and throat: หู จมูก และคอ) จากรากศัพท์ภาษาบาลีสันสกฤตแปลได้ว่า การศึกษาหู คอ และจมูก
โทรทัศน์ในประเทศอาเซอร์ไบจาน
โทรทัศน์ในประเทศอาเซอร์ไบจาน ได้ออกอากาศครั้งแรกในปี 1956 เมื่ออาเซอร์ไบจานยังคงเป็นที่รู้จักในฐานะสาธารณรัฐสังคมนิยมโซเวียตอาเซอร์ไบจาน ซึ่งเป็นส่วนหนึ่งของสหภาพโซเวียต
รายชื่อช่อง
นี่คือรายชื่อช่องโทรทัศน์ที่ออกอาาศใน ประเทศอาเซอร์ไบจาน
เดธสโตรก
เดธสโตรก เดอะ เทอร์มิเนเตอร์ (Deathstroke; ชื่อจริง สเลด โจเซฟ วิลสัน และที่รู้จักกันดีในชื่อ เดธสโตรก หรือชื่อเดิม เดอะ เทอร์มิเนเตอร์) เป็นตัวละครตัวร้ายที่มีพลังพิเศษในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดย Marv Wolfman และ George Perez เขาเป็นทหารรับจ้าง และมือสังหารที่ปรากฏตัวครั้งแรกใน The New Teen Titans (vol. 1) #2 (1980)
โจ แมงแกเนียลโล สวมบทเป็นเดธสโตรกปรากฏตัวในจักรวาลขยายดีซีในภาพยนตร์ได้แก่จัสติซ ลีก
ประวัติตัวละคร
ในวัย 16 ปี “Slade Wilson” ได้เข้าประจำการเป็น 1 ในทหารอเมริการับใช้ชาติด้วยการโกงอายุตนเอง หลังจากที่เขาผ่านสงครามเกาหลีมาแล้ว จึงเข้าไปประจำการที่ Camp Washington และได้รับการเลื่อนยศเป็นพันตรีในเวลาต่อมา ระหว่างนั้น ในช่วงปี 1960 เขาได้พบกับ Adeline Kane ครูฝึกทหารใหม่ทั้งหลายแหล่ผู้ผ่านประสบการณ์สงครามโดยตรงมาแล้วจากเวียดนาม Kane รู้สึกแปลกใจมากที่ Slade สามารถเรียบรู้วิชาการต่อสู้จากเขาได้อย่างถูกต้องและรวดเร็วราวกับมีพรสวรรค์ด้านนี้ นั้นทำให้ Kane ตกหลุ่มรัก Slade อย่างถอนตัวไม่ขึ้น และพบว่า Slade นั้นมีฝีมือในการต่อสู้สูงมาก เธอจึงเสนอให้เขาเข้าไปฝึกฝนตัวเองกับพวก Guerrilla Warfare และหลังจากนั้นไม่ถึงปี Slade ก็ได้เรียนรู้ทุกกระบวนท่าในการต่อสู้และได้เลื่อนยศเป็นพันโท พร้อมทั้งได้รับการยอมรับว่าในเวลานี้เขาคือหนึ่งในทหารที่เก่งที่สุดเท่าที่จะหาได้ในอเมริกา
หกเดือนต่อมาหลังจากนั้น Kane และ Slade ได้แต่งงานและมีลูกด้วยทัน แต่ยังไม่ทันที่ Slade จะได้เห็นหน้าลูกตนเอง ก็ดั้นถูกส่งไปรบที่สงครามเวียดนามซะก่อน ทิ้งให้ Kane คลอดลูกคนเดียวนาม Grant และในสงครามนั้นเองที่เกือบจะทำให้เขาเอาชีวิตไม่รอด โชคยังดีที่ได้รับความช่วยเหลือจาก Wintergreen อดีตทหารหน่วย SAS ที่ถูกส่งมารบเช่นกัน ซึ่งนี่เองที่ถือว่า Wintergreen มีบุญคุณต่อ Slade มาก และ Slade สัญญาว่าจะชดใช้บุญคุณครั้งนี้ให้ได้
หลังรอดกลับมาจากสงครามเวียดนามได้ Slade ก็ได้รับเชิญให้เข้าร่วมโครงการลับของสหรัฐที่จะให้ผู้ที่ได้รับการทดลองเป็นทหารที่เก่งกาจรอบด้านดั่งหุ่นยนต์ และ Slade ก็ได้ร่วมโครงการนี้ด้วย น่าเสียดายที่ผลลัพธ์ออกมาไม่ดีเท่าไหร่นัก Slade เกิดอาการโคม่าเกือบตายเพราะโครงการนี้ อย่างไรก็ตาม หลังจากที่เขาฟื้นตัวแล้วก็พบว่าตัวเขาได้เปลี่ยนแปลงไปอย่างชัดเจน เขารู้สึกแข็งแรงขึ้น ว่องไวขึ้น และฉลาดขึ้นมากกว่าเดิมถึง 90% ความสามารถของเขาเมื่อรวมกับฝีมือการต่อสู้สุดโหดแล้วก็ต้องบอกว่าเข้าใกล้กับคำว่า “ยอดมนุษย์” มากเลยทีเดียว หลังจากที่เขาฟื้นตัวแล้วก็มีทีท่าว่าจะกลับไปประจำการรับใช้ชาติต่ออีกครั้ง แต่กองทัพสหรัฐญปฏิเสธที่จะรับตัวเขา ประกอบกับ Kane ท้องลูกคนที่สอง Jesept ด้วย นั่นยิ่งทำให้เขาไปทำงานอะไรที่ไหนไม่ได้ไปใหญ่ เขาจึงจำเป็นต้องเปลี่ยนตัวเองจากคราบคนดีรับใช้ชาติ กลายมาเป็นนายพรานล่าสัตว์ประทังชีวิต ถึงอย่างงั้นตัว Kane นั้นบางครั้งก็สงสัยในตัว Slade ว่าเขาไปทำอะไรมา แต่ก็ไม่ได้สนใจอะไร
แต่แล้วความลับไม่มีในโลก ไม่กี่ปีต่อมา ในวันอันสงบสุขของ Slade และ Kane อยู่ดีๆก็มีกลุ่มทหารรับจ้างเข้ามาบุกบ้านของ Slade และชิงตัวลูกของพวกเขา Joey ไป Kane พยายามที่จะต่อสู้แย่งชิงตัว Joey แต่แล้วด้วยความที่ว่าทัศนะวิสัยของ Gas Grenade นั้นมันรุนแรงเกินไป ทำให้ Kane ช่วยเหลือไม่สำเร็จและ Joey ก็ถูกจับไปในที่สุด Slade รู้ตัวว่าความลับนั้นไม่มีในโลกแล้ว ถึงยอมสารภาพว่าเขาไม่ได้เป็นแค่นายพรานยิงสัตว์อย่างเดียว แต่เขายังรับงานเสริมคือรับจ้างฆ่าคน และยังเป็นนักฆ่าที่ค่าหัวแพงที่สุดอีกด้วย ทุกคนรู้จักเขาในนาม Deathstroke the Terminator หลังจากเปิดเผยเรื่องนี้แล้วเขาก็ให้คำสัญญาว่าะจะไปช่วยเหลือลูกชายของเขามาให้ได้
Slade และ Kane จึงเก็บข้าวของเดินทางไป Tangier เพื่อช่วยเหลือลูกชายของเขาจากกลุ่มนักฆ่ารับจ้างสุดโหดรู้จักกันในนาม The Jackal ซึ่งพวก The Jackal ก็เปิดเผยว่าที่ทำไปทั้งหมดก็เพื่อต้องการข้อมูลสำคัญของลูกค้าที่จ้าง Deathstroke ไม่งั้นเขาจะสังหาร Joey ทิ้ง Slade ที่กำลังตกที่นั่งลำบากนั้นอยู่ดีๆเขาก็คิดไอเดียช่วยเหลือ Josept ขึ้นได้ และมันทันก่อนที่ Jackal จะสั่งการด้วย แต่สุดท้ายเขาก็ช่วย Josept ไม่ได้ครบสามสิบสอง Josept ถูกหนึ่งในพวกของ Jackal เชือดคอจนหลอดเสียงขาด แต่ไม่ตาย กระนั้นก็ทำให้ Josept พูดไม่ได้ เป็นใบ้ถาวรไปในทันที
แว่นขยาย
แว่นขยายยังเป็นสัญลักษณ์ของนักสืบในนวนิยาย โดยเฉพาะเชอร์ล็อก โฮมส์
ประวัติ
อุปกรณ์ขยายภาพวัตถุที่ปรากฏหลักฐานและเก่าแก่ที่สุดคือเลนส์ของอริสโตฟานเนสในปี 424 ก่อนคริสต์ศักราช มีลักษณะเป็นทรงกลมแก้วที่บรรจุน้ำ เซเนกาถึงกับกล่าวถึงอุปกรณ์ชิ้นนี้ว่าสามารถใช้อ่านตัวอักษรไม่ว่าจะเล็กหรือมัวแค่ไหนก็ตามได้ โรเจอร์ เบคอนได้กล่าวถึงคุณสมบัติของแว่นขยายช่วงคริสต์ศตวรรษที่ 13 ในประเทศอังกฤษ และแว่นตาก็ได้ประดิษฐ์ขึ้นช่วงคริสต์ศตวรรษที่ 13 เช่นเดียวกัน ในประเทศอิตาลี
ปรากฏการณ์ไอโซโทป
ประวัติการค้นพบ
ปรากฏการณ์ไอโซโทป(The Isotope Effect) เป็นปรากฏการณ์ที่ค้นพบโดย อี.แมกซ์เวล (E. Maxwell) และคนอื่น ๆ ในปี 1950 ภายหลังจากการค้นพบไม่นาน กลุ่มนักวิจัยรัทเกอร์(Rutgers group) จากมหาวิทยาลัยรัทเกอร์(Rutgers University) ได้เผยแพร่ข้อมูลผลการทดลองไอโซโทปของปรอท ซึ่งมีความสัมพันธ์ดังสมการ
เมื่อ จากความสัมพันธ์ดังกล่าวนำไปสู่ข้อสรุปสำหรับตัวนำยวดยิ่งอื่น
ชิน มิน-อา
ชิน มิน-อา (ฮันกึล: 신민아; เกิด 5 เมษายน ค.ศ. 1984) เป็นนางแบบและนักแสดงชาวเกาหลีใต้ เธอเดบิวท์ครั้งแรกในฐานะนางแบบของนิตยสาร KiKi Magazine และได้ถ่ายโฆษณาหลายชิ้น เธอจึงเริ่มเป็นที่รู้จักมากขึ้นจากงานโฆษณาเหล่านี้เอง ต่อมาเธอยังได้เล่นมิวสิควิดีโอหลายเพลง ที่โด่งดังมากคือ G.O.D., Love and memory
ปรากฏการณ์ไอโซโทป
เนื้อหา
ปรากฏการณ์ไอโซโทป(The Isotope Effect) เป็นปรากฏการณ์จากการทดลองหาความสัมพันธ์ระหว่างอุณหภูมิวิกฤติ (T_c) กับ มวลไอโซโทป (M) ค่าต่าง ๆ ของตัวนำยวดยิ่ง พบว่ามีความสัมพันธ์กันดังสมการ
ชิน มิน-อา
ปี 2001 เธอมีผลงานแสดงละครเรื่อง Beautiful Days แต่ผลงานที่ทำให้เธอเป็นเป็นที่รู้จักจริงๆ คือภาพยนตร์เรื่อง Volcano High ตามด้วยภาพยนตร์เรื่อง Madeleine ในปี 2003 เธอกลายเป็นนักแสดงชื่อดังของเกาหลี ผลงานอื่นที่โด่งดังได้แก่ ละครเรื่อง A Love to Kill ซึ่งประกบคู่กับนักร้องดังอย่างเรน และเรื่อง My Girlfriend is a Nine-Tailed Fox ซึ่งได้คู่กับพระเอกอี ซึง-กี
ปรากฏการณ์ไอโซโทป
เนื้อหา
เมื่อ \alpha คือ ค่าสัมประสิทธิ์ของไอโซโทป
สำหรับตัวนำยวดยิ่งแบบดั้งเดิมจะตรงตามทฤษฎี BCS คือ อุณหภูมิวิกฤต (T_c) แปรผันตามอุณหภูมิของเดอบาย (\theta_D) ที่สะท้อนถึงการสั่นแบบฮาร์มอนิกของโฟนอน แสดงให้เห็นว่าอันตรกิริยาระหว่างอิเล็กตรอนกับแลททิซที่ทำให้เกิดคู่คูเปอร์เป็นกลไกสำคัญของการเกิดสภาพนำยวดยิ่ง และอุณหภูมิของเดอบาย (\theta_D) แปรผันกับมวลไอโซโทปยกกำลังลบเศษหนึ่งส่วนสอง
เมื่อ หรือ
จะได้ว่า
ดังนั้น
ทำให้ได้ค่าสัมประสิทธิ์ของไอโซโทป
ตัวอย่างเช่น ในกรณีปรอทอุณหภูมิวิกฤตจะเปลี่ยนจาก 4.185 K ไปเป็น 4.186 K เมื่อมวลอะตอมมีค่าเปลี่ยนจาก 199.5 u เป็น 203.4 u
จะได้
แต่สำหรับตัวนำยวดยิ่งอุณหภูมิสูงจะมีค่า โดยมีทั้งที่มากกว่าและน้อยกว่าทำให้ไม่สามารถสรุปได้ว่ากลไกการเกิดสภาพนำยวดยิ่งเกิดจากอันตรกิริยาระหว่างอิเล็กตรอนกับแลททิซหรือไม่